Ek is seker nou al meer as 14 jaar betrokke by rugby as 'n skeidsregter en het al 100rde wedstryde hanteer.
Ek het spanne gesien wat gedink het hulle is so goed en die spannetjie teen wie hulle speel gaan hulle sommer maklik wen. Dan begin hulle sommer los speel en almal wil 'n drie druk en voor hulle hul oë uitvee is die tyd om en daardie "swak span" word "sterk" en wen!
Selfs God waarsku ons pertanent "wees versigtig jy dink jy staan dan val jy"! Versoekkings is oorkombaar! Versoekkings kan gewen word ons kan as oorwinnaars uittreë!
Ons moet net weet ons is in 'n oorlog betrokke elke oomblik van - elke dag, en die wapen waarmee ons aanval is 'n swaard ... Wat God vir ons gee en dit is die Woord van God!
Ken dit, bedink dit , leer dit, onthou dit, en resiteer dit! As ons sukkel met 'n versoekking sal God altyd sy kinders wys die skrif wat hulle nodig het daarteen!